एक ओर लोग डिजिटल इंडिया से जुड़ने का प्रयास कर रहे थे, तो दूसरी ओर मोबाइल नेटवर्क ने उन्हें खूब छकाया. काकादेव निवासी दिनेश व सर्वेश शुक्ला ने बताया कि उनकी 4 बहनें हैं. बहनों को गिफ्ट देने के साथ सगुन (कैश)देने की भी प्रथा है. ऐसे में उन्होंने जब मोबाइल निकाल कर ऑनलाइन ट्रांजेक्शन का प्रयास शुरू किया तो मोबाइल नेटवर्क ने खूब छकाया. रामदेवी निवासी गौरव पांडेय, किदवईनगर निवासी जसविंदर सिंह, नौबस्ता निवासी सोनू पांडेय, पनकी निवासी जयप्रकाश मिश्रा को भी ऐसी ही समस्याओं से रूबरू होना पड़ा.